**JAVNA VATROGASNA POSTROJBA GRADA SAMOBORA**

Samobor, Gundulićeva 41/a, OIB: 93210069411

**BILJEŠKE UZ FINANCIJSKA IZVJEŠĆA**

za razdoblje: 1. siječanj – 31. ožujka 2025.godine

**1. IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka 1. Ukupni prihodi**

U izvještajnom razdoblju ostvareni su ukupni prihodi u iznosu od 309.366,00€ i imaju sljedeću strukturu:

|  |  |  |  |  |  |
| --- | --- | --- | --- | --- | --- |
| **RAČ** | **OPIS** | **OSTVARENO €** | | | **STRUKTURA %** |
| **2024.g.** | **2025.g.** | **%** |
| 661 | Prihodi od prodaje proizvoda i robe te pruženih usluga | - | 159,27 |  | 0% |
| 671 | Prihodi iz nadležnog proračuna za financiranje redovne djelatnosti proračunskih korisnika | 259.175,89 | 309.206,73 | 119% | 100% |
|  | **UKUPNI PRIHODI** | **259.175,89** | **309.366,00** | **119%** | **100%** |

U izvještajnom razdoblju ostvareno je povećanje prihoda za 19% odnosno za 50.190,11 € u odnosu na prethodno razdoblje.

U strukturi prihoda najznačajniji su prihodi iz proračuna grada Samobora za financiranje rashoda poslovanja proračunskih korisnika u visini od 309.206,73€ što čini 100% ukupnih prihoda izvještajnog razdoblja.

**661** - Prihodi od prodaje proizvoda i robe te pruženih usluga odnose se na usluge vatrodojave. Ova pozicija bilježi prihod u iznosu od 159,27 € dok u prošlom izvještajnom razdoblju ova vrsta prihoda nije ostvarena.

**671** - Prihodi iz nadležnog proračuna za financiranje rashoda poslovanja proračunskih korisnika odnose se na prihode iz Proračuna grada Samobora i povećani su za 19 % u odnosu na prošlo izvještajno razdoblje odnosno za 50.030,84 €. Povećanje se najvećim dijelom odnosi na povećanje rashoda za zaposlene.

**Bilješka 2. Ukupni rashodi**

U izvještajnom razdoblju ostvareni su ukupni rashodi u iznosu od 386.959,54 € i imaju sljedeću strukturu:

|  |  |  |  |  |  |
| --- | --- | --- | --- | --- | --- |
| **RAČ** | **OPIS** | **OSTVARENO €** | | | **STRUKTURA %** |
| **2024.g.** | **2025.g.** | **%** |
| 311 | Plaće (bruto) | 130.653,86 | 255.413,92 | 195% | 66% |
| 312 | Ostali rashodi za zaposlene | 48.179,92 | 41.877,69 | 87% | 11% |
| 313 | Doprinosi na plaće | 29.584,90 | 57.695,58 | 195% | 15% |
| 321 | Naknade troškova zaposlenima | 5.223,92 | 7.322,58 | 140% | 2% |
| 322 | Rashodi za materijal i energiju | 5.122,10 | 8.151,40 | 159% | 2% |
| 323 | Rashodi za usluge | 11.175,58 | 7.573,13 | 68% | 2% |
| 329 | Ostali nespomenuti rashodi poslovanja | 2.988,08 | 3.434,60 | 115% | 1% |
| 343 | Ostali financijski rashodi | 102,59 | 169,47 | 165% | 0% |
| 3 | RASHODI POSLOVANJA | 233.030,95 | 381.638,37 | 164% | 99% |
| 422 | Postrojenja i oprema | 0,00 | 5.321,17 |  | 1% |
| 4 | RASHODI ZA NABAVU PROIZVEDENE DUGOTRAJNE IMOVINE | 0,00 | 5.321,17 |  | 1% |
|  | **UKUPNI RASHODI** | **233.030,95** | **386.959,54** | **166%** | **100%** |

U izvještajnom razdoblju ostvareno je povećanje rashoda za 66 % u odnosu na prethodno razdoblje.

U strukturi rashoda najznačajnije su plaće (bruto) u visini od 255.413,92 € što čini 66% ukupnih rashoda izvještajnog razdoblja.

**311** - Plaće (bruto) povećane su za 95 % u odnosu na prethodno razdoblje zbog povećanja osnovice za obračun plaće, povećanja za minuli rad te povećanja broja djelatnika. Pravilnik o proračunskom računovodstvu i Računskom koji je u primjeni od 01.01.2025.godine nalaže da se rashodi za plaće priznaju na temelju nastanka poslovnog događaja i u izvještajnom razdoblju na koje se odnose neovisno o plaćanju, što znači da su u prvom kvartalu ove godine priznati rashodi za 4 mjesečne plaće (12/2024 i 1-3/2025.godine). Plaća se obračunava za 25 djelatnika. Osnovica za obračun plaće za prosinac 2024.godine, siječanj 2025.godine i veljaču 2025.godine iznosila je 660,00€, dok je plaća za ožujak 2025. godine obračunata prema osnovici od 700,00 €.

**312** - Ostali rashodi za zaposlene obuhvaćaju dar u naravi, dar za djecu, regres, božićnicu i nagrade zaposlenima. Ovi rashodi smanjeni su za 13 % u odnosu na prethodno izvještajno razdoblje zbog toga što je u prvom kvartalu prošle godine isplaćena otpremnina za dva djelatnika dok se u ovom izvještajnom razdoblju ne bilježe takvi rashodi.

**313** - Doprinosi na plaće povećani su za 95 % odnosno za 28.110,68 € u odnosu na prethodno razdoblje. Ovi rashodi bilježe povećanje zbog povećanja mase bruto plaće.

**321**- Naknade troškova zaposlenima odnose se na naknade za prijevoz radnika na posao i u odnosu na prethodno razdoblje povećane su za 40% odnosno za 2.098,66 € zbog novog načina obračuna.

**322**- Rashodi za materijal i energiju obuhvaćaju rashode za uredski materijal, energiju, materijal i dijelove za tekuće i investicijsko održavanje i sitan inventar. Ova pozicija je u odnosu na isto razdoblje prethodne godine povećana je za 59% odnosno za 3.029,30 € najvećim dijelom zbog povećanja rashoda za energiju i nabavu sitnog inventara.

**323 -** Rashodi za usluge obuhvaćaju usluge telefona, pošte i prijevoza, usluge tekućeg investicijskog održavanja, usluge promidžbe i informiranja, komunalne usluge zakupnine i najamnine, zdravstvene usluge, intelektualne usluge te računalne i ostale usluge. Ova pozicija smanjena je za 32 % odnosno za 3.602,45 € u odnosu na isto razdoblje prošle godine. Smanjenje se najvećim dijelom odnosi na manje rashode za usluge tekućeg i investicijskog održavanja.

**329** - Ostali nespomenuti rashodi poslovanja obuhvaćaju rashode za premije osiguranja, reprezentaciju te rashode za pristojbe i naknade. Ovi rashodi povećani su u odnosu na prethodno razdoblje za 15% odnosno za 446,52€. Povećanje se najvećim dijelom odnosi na veće rashode za premije osiguranja.

**343**- Ostali financijski rashodi obuhvaćaju rashode za bankarske usluge i usluge platnog prometa i povećani su za 65% odnosno za 66,88 € u odnosu na prethodno razdoblje.

**422**- Rashodi za nabavu opreme odnose se na rashode za nabavu uredske opreme i namještaja, komunikacijske opreme i opreme za održavanje i zaštitu. Ovi rashodi ostvareni su u iznosu od 5.321,17 € dok za prošlo izvještajno razdoblje nisu realizirani.

**Bilješka 3. Višak prihoda i primitaka raspoloživ u sljedećem razdoblju**

U izvještajnom razdoblju ostvaren je manjak prihoda u iznosu od 77.593,54 €, preneseni manjak prihoda iz prethodne godine iznosi 1.629,57 €. Ukupno ostvareni manjak prihoda za pokriće u sljedećem razdoblju iznosi 79.223,11 €.

KLASA: 400-03/25-01/01

URBROJ: 238-27-114-02-25-2

Samobor, 10.04.2025.

ZAPOVJEDNIK

Mladen Žitković, dipl. ing. stroj.